**Safran Sensing Technologies Norway AS** er en norsk produsent og utvikler av MEMS-gyrosensorer med høy presisjon, og er fulleiet av franske Safran Electronics & Defense siden 1. oktober 2021. Tidligere het bedriften Sensonor.

Bedriften ble etablert i 2012, da den overtok konkursboet til *Sensonor Technologies AS*, som ble etablert i 1985 som *SensoNor ASA*. I 1990-årene var bedriften verdens største produsent av krasjsensorer for kollisjonsputer, men mistet markedsandelen mot årtusenskiftet da nyere teknologi tok over. Sensonor Technologies var videre en del av Infineon Technologies fra juni 2003 til 28. februar 2009, da under navnet *Infineon Technologies SensoNor AS*. I denne perioden var bedriften verdensledende innenfor trykkssensormarkedet for bildekk, med en stor markedsandel. Etter 2009 har bedriften fokusert på MEMS-gyroer med høy presisjon og stabilitet, med gyroproduktene STIM202, STIM210 og IMUen STIM300. Bedriften har 63 ansatte og er lokalisert i Vestfold, med produksjonslokaler og kontorer både i Horten og på Skoppum. Administrerende direktør er Valerie Redron.

Historie
--------

Bedriften ble startet i Horten 1. mars 1985, og baserte seg på kompetanse og kunnskap fra Akers Electronics.

I 1990-årene hadde bedriften internasjonal suksess med SA20, en sensor for kollisjonsputesystemer. Denne var basert en piezoresistiv bjelke av silisium. Rundt 35 millioner sensorer ble solgt over hele verden, og selskapet hadde 60-70 % av markedet for kollisjonsputesensorer i Europa.

Sensonor mislyktes imidlertid i utviklingen av neste generasjons kollisjonsputesensor, kalt SA30, som til slutt ble oppgitt. Omsetningen sank fra 170 mNOK i 1997 til 50 mNOK i 1999. Dermed havnet bedriften i store økonomiske problemer og mye børsuro. Dette kulminerte i at bedriften i 2003 ble kjøpt opp av det store tyske elektronikk-konsernet Infineon Technologies AG.

Parallelt med utviklingen av SA30 hadde Sensonor også utviklet en trykksensor, SP12. Denne var beregnet for bruk i TPMS-systemer, det vil si overvåkning av lufttrykk i bildekk. I likhet med tidligere produkter var også denne basert på piezoresistive motstander som var implantert i en silisiumkrystall, men i tillegg var silisiumskiven innkapslet mellom to glasskiver. Det var denne teknologien som gjorde det norske selskapet interessant for Infineon.

Senere utviklet Sensonor forbedrede versjoner, SP30 og SP35. Disse var fram til 2009 hovedproduktene til selskapet, men produseres og selges i dag av Infineon.

Rundt årtusenskiftet ble det dessuten utviklet en gyro-sensor, SAR10, som var beregnet på bruk i svenske Autolivs sikkerhetssystemer for sidekollisjonsputer. Denne ble en suksess og ble produsert i stort antall.

MEMS-gyroen STIM210 ble nominert til Årets Ingeniørbragd 2011 av Teknisk Ukeblad, og endte til slutt på andreplass etter å ha vunnet lesernes stemmer.

Sensonor ble slått konkurs 17. februar 2012, men konkursboet ble solgt til nye eiere fra Sveits og Norge 30. mars samme år og virksomheten ble startet opp igjen.

Alle aksjer i Sensonor ble 1. oktober 2021 kjøpt av franske Safran Electronics & Defense.

Referanser
----------

1. 1 2
2. ↑  SmallTimes.com, 23. juni 2003: Infineon: Sensonor agrees to acquisition[*død lenke*]
3. ↑  tu.no, 20. februar 2009: SensoNor igjen på norske hender Arkivert 23. februar 2012 hos Wayback Machine.
4. ↑  sensonor.com, 13. januar 2010: Sensonor announces a breakthrough in MEMS Gyro performance Arkivert 1. februar 2017 hos Wayback Machine.
5. ↑  sensonor.com, 24. november 2010: Sensonor launches new Gyro sensor Arkivert 16. juli 2011 hos Wayback Machine.
6. ↑  forskning.no, 10. oktober 2002: Mikroelektronikkens Grand old man Arkivert 2011-09-27, hos Wayback Machine.
7. ↑  hive.no, 20. februar 2009 «Arkivert kopi» (PDF). Arkivert fra originalen (PDF) 24. juli 2011. Besøkt 10. august 2009.
8. ↑  hibu.no, 20. februar 2009 «Arkivert kopi» (PDF). Arkivert fra originalen (PDF) 24. juli 2011. Besøkt 10. august 2009.
9. ↑  etn.se 1. april 2000
10. ↑  forskning.no, 10. oktober 2002: Mikroelektronikkens Grand old man Arkivert 2011-09-27, hos Wayback Machine.
11. ↑  SmallTimes.com, 23. juni 2003: Infineon: Sensonor agrees to acquisition[*død lenke*]
12. ↑  sensonor.no, 20. februar 2009 TPMS Technology Arkivert 8. august 2007 hos Wayback Machine.
13. ↑  hive.no 20. februar 2009 Sensonor SW4 intro Arkivert 24. juli 2011 hos Wayback Machine.
14. ↑  SmallTimes.com, 26. juli 2006: Tire sensor maker ready to take U.S. market for a ride Arkivert 1. september 2007 hos Wayback Machine.
15. ↑  naeringsavisen.com, 22. november 2000 Sensonor med ny stor kontrakt[*død lenke*]
16. ↑  «Arkivert kopi». Arkivert fra originalen 6. oktober 2014. Besøkt 2. oktober 2014.
17. ↑  tb.no, 17. februar 2012: Teknologibedriften Sensonor konkurs
18. ↑  Gjengangeren.no, 30. mars 2012: Nye eiere på Sensonor

Eksterne lenker
---------------

* Firmaets nettsted

|  |  |
| --- | --- |
| Oppslagsverk/autoritetsdata | VIAF **·** ISNI **·** Brønnøysundregistrene
 |